
ประกาศองค์การบริหารส่วนตำบลป่าไร่
เรื่อง  แผนการดำเนินงานองค์การบริหารส่วนตำบลป่าไร่  ประจำปีงบประมาณ  พ.ศ. ๒๕๖๒
***************************

ด้วยองค์การบริหารส่วนตำบลป่าไร่ได้ดำเนินการจัดทำแผนการดำเนินงานประจำปีงบประมาณ พ.ศ.  ๒๕๖๒  ตามระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. ๒๕๔๘  และระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น  (ฉบับที่ ๒) พ.ศ. ๒๕๕๙  เพื่อให้ทราบถึงรายละเอียดแผนงาน  โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น  และใช้เป็นแนวทางในการดำเนินงานในปีงบประมาณ พ.ศ. ๒๕๖๒  
ดังนั้น  เพื่อให้การบริหารงานขององค์การบริหารส่วนตำบลป่าไร่เป็นไปอย่างมีประสิทธิภาพ  และสามารถนำแผนไปใช้ได้อย่างถูกต้อง  รวมทั้งให้หน่วยงานที่เกี่ยวข้องและประชาชนทั่วไปได้รับทราบ  องค์การบริหารส่วนตำบลป่าไร่จึงประกาศเป็นแผนการดำเนินงาน ประจำปีงบประมาณ พ.ศ. ๒๕๖๒ (รายละเอียดตามแบบผด.๐๑ ที่แนบท้ายประกาศนี้) โดยสามารถขอดูหรือสอบถามเพิ่มเติมได้ที่ศูนย์ข้อมูลข่าวสารขององค์การบริหารส่วนตำบลป่าไร่  ณ  สำนักงานองค์การบริหารส่วนตำบลป่าไร่              หมู่ที่ 4  ตำบลป่าไร่  อำเภอแม่ลาน  จังหวัดปัตตานี  โทรศัพท์ ๐๗๓ – 710309                เว็บไซต์ WWW.Pharai.go.th
ทั้งนี้  ตั้งแต่บัดนี้เป็นต้นไป
ประกาศ  ณ  วันที่  ๓๐  ตุลาคม  พ.ศ. ๒๕๖๑

 (นายฮายีอับดุลเลาะห์  สะมุดิง)
   นายกองค์การบริหารส่วนตำบลป่าไร่
